Document ID: /roh_data/filtered/fineweb-2-filterrobots_roh.jsonl.gz/43428

Lavur cun giuvenils e liug da sentupada per giuvenils
Il liug da sentupada duei star a disposiziun per giuvenils dad Ilanz/Glion e contuorn. El duei dar spazi per il brat vicendeivel, per sedivertir, per dar bigliard e ballapei da meisa, per tedlar e far musica...
El duei dar la pusseivladad als giuvenils da separticipar a projects, da crear projects ed oravontut da realisar lur ideas ed interess. Il liug da sentupada sesanfla ella Via Santeri 78 a Glion ed ei mess en inscripziun.
Local da giuventetgna Glion
Il local da giuventetgna Glion sesanfla niev ella Via Santeri 78 a Glion (ei nudau).
Temps d’avertura
Naven dils 28 d’uost 2020 ei il local da giuventetgna adina aviarts il venderdis duront il temps da scola naven dallas 18.30 entochen allas 22.00 uras. Midadas a cuorta vesta muort circumstanzas da covid19 vegnan communicadas allas persunas da contact.
Nus fagein attents, che la survigilonza dils giuvenils suttastat naven dallas 22.00 als responsabels per l’educaziun.
Cumissiun da giuventetgna Glion/Lumnezia